**SAK 9**

**Årsberetning kontrollutvalget Skien Basketballklubb**

Det ble gjennomført et ekstraordinært årsmøte i klubben 30. mai der målet var å velge nytt styre og sette ny retning for klubben sammen med Norges basketball-forbund. Det ble lagt frem og vedtatt forslag om et nytt interimstyre (midlertidig styre) der styreleder er representant fra Norges baskeballforbund med hovedmål å få orden på klubbens økonomi og skape ro i klubben etter en urolig tid.

Det har vært kontakt mellom leder av kontrollutvalg, styreleder og nestleder, og kontrollutvalgsleder har vært til stede på informasjonsmøte der klubbens økonomi og drift var tema.

Det har vært jobbet godt med å skaffe oversikt over den økonomiske situasjonen og økonomiske behov. Det har blitt satt i gang tiltak for å skaffe inntekter til klubben, noe som var essensielt for klubbens overlevelse. Det har også blitt jobbet med å systematisere drift og sportslig innhold.

Det vil i tiden fremover være viktig å overføre midlertidig til varig drift og stake ut kursen fremover. Det anbefales at styret ser på antall medlemmer i styret slik at man sikrer lavere risiko for at arbeidsoppgaver ikke blir dekket ved for mange oppgaver, fravær eller annet. Det blir spennende å følge Skien Basketballklubb videre!

Kontrollutvalget ved kontrollutvalgsleder

Janett Rogn Falkevik